CELEX: 62019CA0029
Language: mt
Date: 2020-01-23 00:00:00
Title: Kawża C-29/19: Sentenza tal-Qorti tal-Ġustizzja (It-Tmien Awla) tat-23 ta’ Jannar 2020 (talba għal deċiżjoni preliminari tal-Bundessozialgericht - il-Ġermanja) – ZP vs Bundesagentur für Arbeit (Rinviju għal deċiżjoni preliminari – Sigurtà soċjali – Ħaddiema migranti – Regolament KE Nru 883/2004 – Benefiċċji tal-qgħad – Kalkolu – Nuqqas ta’ teħid inkunsiderazzjoni tal-aħħar salarju rċevut fl-Istat Membru ta’ residenza – Perijodu ta’ referenza qasir wisq – Salarju rċevut wara t-tmiem tar-relazzjoni tax-xogħol – Persuna li preċedentement tkun eżerċitat attività bħala persuna impjegata fl-Isvizzera)

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/6
            
         
      Sentenza tal-Qorti tal-Ġustizzja (It-Tmien Awla) tat-23 ta’ Jannar 2020 (talba għal deċiżjoni preliminari tal-Bundessozialgericht - il-Ġermanja) – ZP vs Bundesagentur für Arbeit
      (Kawża C-29/19) (1)
      
      (Rinviju għal deċiżjoni preliminari - Sigurtà soċjali - Ħaddiema migranti - Regolament KE Nru 883/2004 - Benefiċċji tal-qgħad - Kalkolu - Nuqqas ta’ teħid inkunsiderazzjoni tal-aħħar salarju rċevut fl-Istat Membru ta’ residenza - Perijodu ta’ referenza qasir wisq - Salarju rċevut wara t-tmiem tar-relazzjoni tax-xogħol - Persuna li preċedentement tkun eżerċitat attività bħala persuna impjegata fl-Isvizzera)
      (2020/C 77/08)
      Lingwa tal-kawża: il-Ġermaniż
      
         Qorti tar-rinviju
      
      Bundessozialgericht
      
         Partijiet fil-kawża prinċipali
      
      
         Rikorrent: ZP
      
         Konvenut: Bundesagentur für Arbeit
      
         Dispożittiv
      
      
                  1)
               
               
                  L-Artikolu 62(1) u (2) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali, għandu jiġi interpretat fis-sens li jipprekludi leġiżlazzjoni ta’ Stat Membru li, filwaqt li tipprevedi li l-kalkolu tal-benefiċċji tal-qgħad ikun ibbażat fuq l-ammont tas-salarju preċedenti, ma tippermettix, meta l-perijodu ta’ ġbir tas-salarju mħallas lill-persuna kkonċernata għal din l-aħħar attività bħala persuna impjegata li hija eżerċitat taħt din il-leġiżlazzjoni ma jilħaqx il-perijodu ta’ referenza previst mill-imsemmija leġiżlazzjoni għad-determinazzjoni tas-salarju li jservi ta’ bażi għall-kalkolu tal-benefiċċji tal-qgħad, li jittieħed inkunsiderazzjoni s-salarju rċevut mill-persuna kkonċernata għal din l-attività.
               
            
                  2)
               
               
                  L-Artikolu 62(1) u (2) tar-Regolament Nru 883/2004 għandu jiġi interpretat fis-sens li jipprekludi leġiżlazzjoni ta’ Stat Membru li, filwaqt li tipprevedi li l-kalkolu tal-benefiċċji tal-qgħad ikun ibbażat fuq l-ammont tas-salarju preċedenti, ma tippermettix, meta s-salarju rċevut mill-persuna kkonċernata għall-aħħar attività bħala persuna impjegata li hija tkun eżerċitat taħt din il-leġiżlazzjoni jkun ġie stabbilit u mħallas biss wara t-tmiem tar-relazzjoni tax-xogħol tagħha, li jittieħed inkunsiderazzjoni s-salarju rċevut mill-persuna kkonċernata għal din l-attività.
               
            
         (1)  ĠU C 103, 18.03.2019.